laion/Wikipedia-Exotic huggingface dataset:
বেদান্ত

বেদান্ত বা উত্তর মীমাংসা হিন্দু দর্শনের আস্তিক শাখা। বেদান্ত দর্শনের মূল ভিত্তি উপনিষদ। "বেদান্ত" শব্দটির অর্থ "বেদের অন্ত বা শেষ ভাগ"। অন্য ভাবে বলতে গেলে বেদের সর্বশেষ সিদ্ধান্তই বেদান্ত। প্রথমে বেদান্ত বলতে শুধু উপনিষদকে বোঝাত। পরবর্তীতে ভগবদ্গীতা ও ব্রহ্মসূত্র বৈদান্তিক ধর্মগ্রন্থের স্বীকৃতি পায়। যদিও কোন নির্দিষ্ট একটি গ্রন্থ বেদান্ত দর্শনের উৎস নয়। সমস্ত বেদান্ত দর্শন, তাদের আলোচনার ক্ষেত্রে, নিজেদেরকে নিয়ে উদ্বিগ্ন, কিন্তু সত্তাতত্ত্ব, পরিত্রাণ তত্ত্ব ও জ্ঞানতত্ত্ব সম্পর্কে তাদের দৃষ্টিভঙ্গিতে ভিন্ন। বেদান্ত দর্শনে বৈদিক যজ্ঞ ও ক্রিয়াকর্মের বদলে ধ্যান, আত্মনিয়ন্ত্রণ ও আধ্যাত্মিকতার প্রতি অধিক গুরুত্ব আরোপ করা হয়। এই শাখার প্রধান উপশাখাগুলো হল: অদ্বৈত বেদান্ত, বিশিষ্টাদ্বৈত, দ্বৈত; এবং অপ্রধান উপশাখাগুলো হল: শুদ্ধাদ্বৈত, দ্বৈতাদ্বৈত ও অচিন্ত্য ভেদ অভেদ। এগুলোর মধ্যে অদ্বৈত বেদান্ত প্রধান ও সবচেয়ে প্রভাবশালী। বেদান্তের আধুনিক বিকাশের মধ্যে রয়েছে নব্য-বেদান্ত, এবং স্বামীনারায়ণ সম্প্রদায়ের বৃদ্ধি। অদ্বৈত বেদান্ত এবং নব্য-বেদান্ত ব্যতীত এই সমস্ত দর্শন বৈষ্ণবধর্মের সাথে সম্পর্কিত এবং ভক্তির উপর জোর দেয়, বিষ্ণু বা কৃষ্ণ বা সম্পর্কিত প্রকাশ সম্পর্কে, সর্বোচ্চ বাস্তবতা। স্বামী বিবেকানন্দের মতো হিন্দু আধুনিকতাবাদীদের প্রভাবের কারণে অদ্বৈত বেদান্ত পশ্চিমে যথেষ্ট মনোযোগ আকর্ষণ করলেও, অন্যান্য বেদান্ত ঐতিহ্যের অধিকাংশকে বৈষ্ণব ধর্মতত্ত্বের একটি রূপকে বক্তৃতা হিসেবে দেখা হয়। Paul Deussen (১৯১২)। The System of Vedanta (Reprint (2007) সংস্করণ)। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Huston Smith (১৯৯৩)। Forgotten Truth: The Primordial Tradition। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Karl Harrington Potter। "Vedanta Sutras of Nārāyana Guru"। Encyclopedia of Indian Philosophies। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Sankara and Indian Philosophy, by Natalia Isayeva A History of Early Vedanta Philosophy by Hajime Nākāmura Encyclopedia of Indian Philosophies and "Vedanta Sutras of Nārāyana Guru" by Karl Potter and Sibajiban Bhattachārya Isherwood, Bowles, Vedanta, Wicca, and Me by Lee Prosser. 2001. আইএসবিএন ০-৫৯৫-২০২৮৪-৫ The Upanishads by Sri Aurobindo. Sri Aurobindo Ashram, Pondicherry, 1972. Vedanta Treatise-The Eternities by Swami Pārthasārathy Vedanta: A Simple Introduction by Pravrajika Vrajaprana Swami Bhoomānanda Tirtha Narayanashrama Tapovanam Flood 1996, পৃ. 239। Flood 1996, পৃ. 133। Dandekar 1987। "Advaita Vedanta: A Philosophical Reconstruction," By Eliot Deutsch, University of Hawaii Press, 1988, আইএসবিএন ০-৮৮৭০৬-৬৬২-৩. "Gandhi And Mahayana Buddhism"। Class.uidaho.edu। সংগ্রহের তারিখ ২০১১-০৬-১০।  "The Experience of Hinduism: essays on religion in Maharashtra," By Eleanor Zelliot, Maxine Berntsen, State University of New York Press, 1980, আইএসবিএন ০-৮২৪৮-০২৭১-৩. "Consciousness in Advaita Vedānta ," By William M. Indich, Motilal Banarsidass Publishers, 1995, আইএসবিএন ৮১-২০৮-১২৫১-৪. King 1999, পৃ. 135। Flood 1996, পৃ. 258। King 2002, পৃ. 93। Williams 2018। Sharma 2008, পৃ. 2–10। Cornille 2019। Flood 1996, পৃ. 238, 246।
পেরেনেম

পেরেনেম (ইংরেজি: Pernem) ভারতের গোয়া রাজ্যের উত্তর গোয়া জেলার একটি শহর। ভারতের ২০০১ সালের আদমশুমারি অনুসারে পেরেনেম শহরের জনসংখ্যা হল ৫২৮৫ জন। এর মধ্যে পুরুষ ৫২% এবং নারী ৪৮%। এখানে সাক্ষরতার হার ৭৪%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে পেরেনেম এর সাক্ষরতার হার বেশি। এই শহরের জনসংখ্যার ১০% হল ৬ বছর বা তার কম বয়সী। "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ অক্টোবর ৬, ২০০৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
পোন্ডা

পোন্ডা (ইংরেজি: Ponda) ভারতের গোয়া রাজ্যের উত্তর গোয়া জেলার একটি শহর। ভারতের ২০০১ সালের আদমশুমারি অনুসারে পোন্ডা শহরের জনসংখ্যা হল ১৭,৬৮৮ জন। এর মধ্যে পুরুষ ৫২% এবং নারী ৪৮%। এখানে সাক্ষরতার হার ৮২%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৮০%। সারা ভারতের সাক্ষরতার হার ৫৯.৫%, তার চাইতে পোন্ডা এর সাক্ষরতার হার বেশি। এই শহরের জনসংখ্যার ১১% হল ৬ বছর বা তার কম বয়সী। "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ অক্টোবর ৬, ২০০৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
কুয়েপেম

কুয়েপেম (ইংরেজি: Quepem) ভারতের গোয়া রাজ্যের দক্ষিণ গোয়া জেলার একটি শহর। ভারতের ২০০১ সালের আদমশুমারি অনুসারে কুয়েপেম শহরের জনসংখ্যা হল ১২,৪৮৪ জন। এর মধ্যে পুরুষ ৫০% এবং নারী ৫০%। এখানে সাক্ষরতার হার ৭১%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে কুয়েপেম এর সাক্ষরতার হার বেশি। এই শহরের জনসংখ্যার ১২% হল ৬ বছর বা তার কম বয়সী। "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ অক্টোবর ৬, ২০০৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
সাঙ্গুয়েম

সাঙ্গুয়েম (ইংরেজি: Sanguem) ভারতের গোয়া রাজ্যের দক্ষিণ গোয়া জেলার একটি শহর। ভারতের ২০০১ সালের আদমশুমারি অনুসারে সাঙ্গুয়েম শহরের জনসংখ্যা হল ৬১৫৮ জন। এর মধ্যে পুরুষ ৫১% এবং নারী ৪৯%। এখানে সাক্ষরতার হার ৭৫%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%, তার চাইতে সাঙ্গুয়েম এর সাক্ষরতার হার বেশি। এই শহরের জনসংখ্যার ১১% হল ৬ বছর বা তার কম বয়সী। "ভারতের ২০০১ সালের আদমশুমারি" (ইংরেজি ভাষায়)। ১৬ জুন ২০০৪ তারিখে মূল থেকে আর্কাইভ করা। সংগ্রহের তারিখ অক্টোবর ৬, ২০০৬।
শুদ্ধাদ্বৈত

শুদ্ধাদ্বৈত বেদান্ত হিন্দু দর্শনের বেদান্ত শাখার একটি অপ্রধান উপশাখা। বল্লভ সম্প্রদায় বা পুষ্টিমার্গের প্রতিষ্ঠাতা বল্লভাচার্য (১৪৭৯-১৫৩১ খ্রিষ্টাব্দ) এই মতবাদের প্রধান প্রবক্তা। এটি একটি বৈষ্ণবীয় মত। এই মতাবলম্বী বল্লভ সম্প্রদায় কৃষ্ণের পূজা করে থাকে। বল্লভাচার্যের শুদ্ধ অদ্বৈতবাদ অদ্বৈত বেদান্ত মতের থেকে আলাদা। বল্লভ সম্প্রদায়ের মতে, বল্লভাচার্য স্বয়ং কৃষ্ণের কাছ থেকে "শ্রীকৃষ্ণ শরণম্‌ মম" মন্ত্রটি পেয়েছিলেন। এই মন্ত্রটিকে "ব্রহ্মসম্বন্ধ মন্ত্র" বলা হয়। আবার কৃষ্ণের মুখনিঃসৃত বলে এটিকে "মুখাবতার" নামেও অভিহিত করা হয়। বল্লভ সম্প্রদায় বিশ্বাস করে যে, এই মন্ত্র জপ করলে আত্মা সকল দোষ ও পাপ থেকে মুক্ত হতে পারবে। নাথদ্বারের শ্রীনাথজি মন্দির ও সুরদাস-সহ অষ্টকবির (যাঁরা অষ্টচাপ নামে পরিচিত) রচনা বল্লভ সম্প্রদায়ের উপাসনার কেন্দ্রবিন্দু। Beck 1993, পৃ. 194–195 Colas, Gerard, "History of Vaiṣṇava traditions" in Flood 2003, পৃ. 229–270 Martin, Nancy M., "North Indian Hindi devotional literature" in Flood 2003, পৃ. 182–198 Beck, Guy L. (১৯৯৩)। Sonic theology: Hinduism and sacred sound। Columbia, S.C: University of South Carolina Press। আইএসবিএন 0-87249-855-7।  Flood, Gavin (Ed) (২০০৩), Blackwell companion to Hinduism, Blackwell Publishing, আইএসবিএন 0-631-21535-2 উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link) Pushtimarg
সাংকেলিম

সাংকেলিম (ইংরেজি: Sanquelim) ভারতের গোয়া রাজ্যের উত্তর গোয়া জেলার একটি শহর। ভারতের ২০০১ সালের আদমশুমারি অনুসারে সাংকেলিম শহরের জনসংখ্যা হল ১১,১৯১ জন। এর মধ্যে পুরুষ ৫২% এবং নারী ৪৮%। এখানে সাক্ষরতার হার ৭৭%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭১%। সারা ভারতের সাক্ষরতার হার ৫৯.৫%, তার চাইতে সাংকেলিম এর সাক্ষরতার হার বেশি। এই শহরের জনসংখ্যার ১১% হল ৬ বছর বা তার কম বয়সী। "ভারতের ২০০১ সালের আদমশুমারি" (ইংরেজি ভাষায়)। ১৬ জুন ২০০৪ তারিখে মূল থেকে আর্কাইভ করা। সংগ্রহের তারিখ অক্টোবর ৬, ২০০৬।
ভাল্পোই

ভাল্পোই (ইংরেজি: Valpoi) ভারতের গোয়া রাজ্যের উত্তর গোয়া জেলার একটি শহর। ভারতের ২০০১ সালের আদমশুমারি অনুসারে ভাল্পোই শহরের জনসংখ্যা হল ৭৯১৩ জন। এর মধ্যে পুরুষ ৫১% এবং নারী ৪৯%। এখানে সাক্ষরতার হার ৭৮%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে ভাল্পোই এর সাক্ষরতার হার বেশি। এই শহরের জনসংখ্যার ১২% হল ৬ বছর বা তার কম বয়সী। "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ অক্টোবর ৬, ২০০৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
গীতি কাব্য

গীতি কাব্য একজন কবির একান্ত ব্যক্তি-অনুভূতির সহজ, সাবলীল গতি ও ভঙ্গীমায় সঙ্গীত-মুখর জীবনের আত্ম-প্রতিফলন। এটি গীতি কবিতা নামেই সাহিত্যামোদী ব্যক্তিবর্গের কাছে সমধিক পরিচিত। বঙ্কিমচন্দ্র চট্টোপাধ্যায় বলেন, বক্তার ভাবোচ্ছ্বাসের পরিস্ফুটন মাত্র যাহার উদ্দেশ্য, সেই কাব্যই গীতিকাব্য। গীতি কাব্য অনুভূতির বহিঃপ্রকাশ বলে সাধারণতঃ দীর্ঘকায় হয় না। কারণ কোন অনুভূতিই দীর্ঘকাল স্থায়ী নয়। কিন্তু কোন কবি যদি গীতি কবিতায় তার ব্যক্তি-অনুভূতিকে একান্ত আন্তরিকতার সাথে অনায়াসে দীর্ঘকারে বর্ণনা করতে পারেন, তবে তার মূল রস ক্ষুণ্ন হয় না। কবির আন্তরিকতাই শ্রেষ্ঠ গীতি কবিতা বা গীতি কাব্যের একমাত্র কষ্টি-পাথর। ইংরেজি সাহিত্যে গীতি কাব্য লিরিক নামে অভিহিত হয়ে থাকে। বীণাযন্ত্র সহযোগে এই শ্রেণীর সঙ্গীত-কবিতা গীত হতো বলে এটি লিরিক বা গীতকবিতা নামে চিহ্নিত। শব্দ চয়নের ব্যাপারে গান রচয়িতার স্বাধীনতা নাই। কারণ, সুরাত্মক ও সহজে উচ্চারণ করা যায় এমন শব্দই তার পক্ষে উপযোগী। গানে ছন্দেবৈচিত্র্য সম্ভব নয়, কারণ কোন বিশিষ্ট ছন্দের পুণরাবৃত্তির সাহায্যে গান রচয়িতা গানের মূল ভাবটিকে গভীরতর করে তোলেন। এগুলো ছাড়াও গানে সুরের প্রাধান্য থাকে; গীতিকবিতায় কথা ও সুরের সমন্বয় থাকে। গানে একাধিক ভাব-কল্পনা সম্ভব নয; গীতি কাব্যে ভাব-কল্পনার বিচিত্রতা ও সুর-সঙ্গতি শুধু সম্ভবপর নয়, সুসাধ্যও বটে। যে-কবিতায় কবির আত্মনুভূতি বা একান্ত ব্যক্তিগত বাসনা-কামনা ও আনন্দ-বেদনা তার প্রাণের অন্তঃস্থল থেকে আবেগ-কম্পিত সুরে অখণ্ড ভাবমূর্ত্তিতে আত্মপ্রকাশ করে, তাকেই গীতি-কাব্য বা গীতিকবিতা বলে। এতে পরিপূর্ণ মানবজীবনের ইঙ্গিত নাই; এটি একক পুরুষের একান্ত ব্যক্তিগত আনন্দ-বেদনায় পরিপূর্ণ। কবি এখানে আত্ম-বিমুগ্ধ, তাই সমস্তটি কবিতাব্যাপী তার প্রাণ-স্পন্দন অনুভব করা যায়। কবি তার ব্যক্তি-অনুভূতি অথবা বিশিষ্ট মানসিকতা একে স্নিগ্ধ কান্তি দান করে। তার চরিত্রের কমনীয়তা, নমনীয়তা বা দৃঢ়তা এতে প্রতিফলিত হয়। সংক্ষেপে বলা যায়, গীত কবিতা কবির আত্ম-মুকুর বিশেষ। রবীন্দ্রনাথ বলেন, 'যাহাকে আমরা গীতিকাব্য বলিয়া থাকি অর্থাৎ যাহা একটুখানির মধ্যে একটিমাত্র ভাবের বিকাশ ঐ যেমন বিদ্যাপতি'র - ভরা বাদর মাহ ভাদর শূন্য মন্দির মোর, - সে-ও আমাদের মনের বহুদিনের, অব্যক্ত ভাবের একটি কোনো সুযোগ আশ্রয় করিয়া ফুটিয়া ওঠা'। গীতিকবিতার মধ্যে আমরা আন্তরিকতাপূর্ণ অনুভূতি, অবয়বের স্বল্পতা, সঙ্গীত-মাধুর্য্য ও গতিস্বাচ্ছন্দ্য - এই কয়েকটি জিনিস প্রত্যাশা করি। বলাবাহুল্য যে, গীতিকবিতা গান না হলেও আজ পর্যন্ত বাংলা সাহিত্যে যে গীতি-কবিতা সৃষ্টি হয়েছে, তাতে সুরের প্রাধান্য অব্যাহত রয়েছে। একজন গীতিকবি যেমন আত্মসচেতন, মহাকবিও তেমনই আত্মসচেতন। তাদের মধ্যেকার পার্থক্য শ্রেণীগত নয, ভাবগত কারণে। গীতি কবি আপনাকে কেন্দ্র করে নিজের উপলদ্ধ জগৎ সৃষ্টি করেন। মহাকবির ব্যক্তি-পরায়ণতা আরও বিস্তৃত। গীতিকবি অন্ধ, মহাকবি সহস্র-চক্ষু, গীতিকবি আত্মরতিসম্পন্ন, মহাকবি স্বকীয় কল্পনার আলোকে নির্বাচিত বিষয়বস্তু অবলম্বনে সর্বজনীন মানবতাকে নিরীক্ষণ করেন। মিল্টন আর্থারের কাহিনী পরিত্যাগ করে বাইবেল-বর্ণিত আদিম মানবের পতন কাহিনীকেই মহাকাব্যের সামগ্রীরূপে গ্রহণ করেছিলেন। কারণ এটি তার বিপুল ব্যক্তিত্বের রসে রসায়িত হয়ে এমন কাব্য রচনার সাহায্য করবে, যাতে তিনি ঐশ্বরিক বিধানকে মানবভাগ্যের সাথে সংযুক্ত করে দেখাতে পারবেন। মধুসূদনও রামায়ণের যে-কাহিনী গ্রহণ করেছেন, তার ব্যঞ্জনা ব্যক্তি-নির্বিশেষ হলেও তা মাইকেল মধুসূদন দত্তের কবি-মানসের ও জীবনদর্শনের সহায়ক। https://www.bangla-kobita.com/suamadhu/gitikobita/
ভূপেন্দ্র কুমার দত্ত

ভূপেন্দ্র কুমার দত্ত (৮ অক্টোবর ১৮৯২ - ২৯ ডিসেম্বর ১৯৭৯) ছিলেন ভারতের স্বাধীনতা আন্দোলনের একজন সক্রিয় কর্মী এবং ব্রিটিশ বিরোধী বিপ্লবী। ব্রিটিশ শাসন থেকে ভারতের স্বাধীনতার জন্য তিনি যুদ্ধ করেন। যুগান্তর দলের প্রধান হিসাবে স্বাধীনতা আন্দোলনে তার গভীর অবদান ছিল। ১৯১৭ সালের ডিসেম্বর মাসে বিলাসপুর জেলে তার ৭৮ দিন অনশন ধর্মঘটের রেকর্ড রয়েছে। ভূপেন্দ্র কুমার দত্ত ৮ অক্টোবর ১৮৯২ সালে বাংলাদেশের সালে যশোর জেলার ঠাকুরপুর গ্রামে জন্মগ্রহণ করেন। তার পিতা কৈশাল চন্দ্র দত্ত পার্শবর্তী ফরিদপুর জেলার পর্চার ম্যানেজার ছিলেন। তার মাতা বিমলাসুন্দরী একজন দানশীল মহিলা ছিলেন। কামালিনী, যাদুগোপাল, স্নেহলতা, সুপ্রভা নামে তার চার সহদোর ছিল। কথিত আছে (?) একবার রামায়ণ পড়ার সময় সে লক্ষণের বীরত্বের কাহিনী জানতে পারে এবং ব্রহ্মচর্যে তার দখল সম্পর্কে পড়ে। এরপরে সে তার মার কাছ থেকে ব্রহ্মচর্য সম্পর্কে বিস্তারিত জেনে নিজে সেই পথ অনুসরণ করার সিদ্ধান্ত নেয়। এবং তার সম্পূর্ণ জীবনেই অবিবাহিত ছিল এবং সৃষ্টিকর্তার সেবায় নিয়জিত ছিলেন। ফরিদপুর উচ্চ বিদ্যালয়ে থাকাকালীন সময়ে তিনি অনুশীলন সমিতিতে যোগ দেন এবং পরবর্তীতে সে বিভিন্ন মানবিক কার্যক্রম এবং ১৯০৫ সালের দেশ বিভাগের বিরুদ্ধে অবস্থান নেন। ভগবদ্গীতা পড়ে এবং বঙ্কিমচন্দ্র চট্টোপাধ্যায় ও স্বামী বিবেকানন্দের সাথে কাজ করে নিজেকে তাদের মত একজন অনুসরণীয় ব্যক্তি হিসাবে গড়ে তুলতে উদ্বুদ্ধ করে। বিপ্লবী বাঘা যতীনের মন্ত্রশিষ্য ছিলেন। জার্মান অস্ত্রসাহায্যে ভারতে সশস্ত্র বৈপ্লবিক অভ্যুত্থানের প্রস্তুতিতে সক্রিয় ভূমিকা রাখেন। খুলনা ও যশোর কেন্দ্রে বিপ্লবের দায়িত্ব ন্যস্ত ছিল তারই ওপর। বাঘা যতীনের মৃত্যুর পরেও আত্মগোপন অবস্থায় কাজ চালিয়ে যান। আর্মেনিয়ান স্ট্রীটে ডাকাতিতে জড়িত ছিলেন। ১৯১৭ তে গ্রেপ্তার। বিলাসপুর জেলে ৭৮ দিন অনশন করেছিলেন। ১৯২০ সালে মুক্তি পেয়ে গান্ধীজির সংগে দেখা করেন। গণসংযোগের উদ্দেশ্যে কংগ্রেসে যোগদান। তারপর দেশবন্ধু চিত্তরঞ্জন দাশের স্বরাজ্য পার্টিতে কাজ করেছেন। ১৯২৩ সালে ব্রহ্মদেশে (মায়ানমার) তাকে জেলবন্দী করা হয়। ১৯২৮ সালে মুক্তি পেয়েও সশস্ত্র বিপ্লবের পথ পরিত্যাগ করেননি। অস্ত্র সংগ্রহ, বোমা তৈরি ইত্যাদিতে যুক্ত থাকায় পুলিশ তাকে বহুবার গ্রেপ্তার করেছে। ১৯৩০ সালে বিপ্লবী সূর্য সেনের নেতৃত্বে চট্টগ্রাম অস্ত্রাগার লুন্ঠনের ঘটনা নিয়ে শ্রীসরস্বতী প্রেসে মুদ্রিত ও প্ররকাশিত স্বাধীনতা পত্রিকায় 'ধন্য চট্টগ্রাম' নিবন্ধটি লিখলে সরকার সঙ্গে সঙ্গে পত্রিকা বাজেয়াপ্ত করে ও তাঁকে পুনরায় কারারুদ্ধ করে এবং টানা ৮ বছর জেল খাটেন। ১৯৪১ সালে পুনরায় গ্রেফতার হবার আগে পর্যন্ত ইংরাজী সাপ্তাহিক 'ফরওয়ার্ড'  পত্রিকা সম্পাদনা করেন। দেশবিভাগের পর পাকিস্তানের নাগরিক হয়ে সেখানে আন্দোলন সংগঠনে সচেষ্ট হন। পাকিস্তান পার্লামেন্টের সদস্যও হয়েছিলেন । ১৯৬১ সালে রাজনৈতিক ক্রিয়াকলাপ রোধকারী সামরিক আইন জারি হলে তিনি ভারতে ফিরে আসেন এবং প্রত্যক্ষ রাজনীতি থেকে অবসর গ্রহণ করেন । ভূপেন্দ্র কুমার দত্ত সুলেখক ছিলেন। তার রচিত গ্রন্থ 'বিপ্লবের পদচিহ্ন', 'ইণ্ডিয়ান রেভলিউশন এন্ড দ্যা কনস্ট্রাকটিভ প্রোগ্রাম'। এছাড়াও বহু বিপ্লবীর জীবনী লিখেছেন তিনি। সংসদ বাঙালি চরিতাভিধান, সম্পাদনাঃ সুবোধচন্দ্র সেনগুপ্ত এবং অঞ্জলি বসু, ১ম খণ্ড, সংশোধিত পঞ্চম সংস্করণ, সাহিত্য সংসদ, ২০১০, কলকাতা
জন পোপল

জন অ্যান্থনি পোপল (ইংরেজি: John Pople) (অক্টোবর ৩১, ১৯২৫ - মার্চ ১৫, ২০০৪) একজন নোবেল পুরস্কার বিজয়ী ব্রিটিশ তাত্ত্বিক রসায়নবিদ। জন পোপল ১৯৪৩ সালে বৃত্তি নিয়ে কেম্ব্রিজ বিশ্ববিদ্যালয়-এ পড়তে যান। তিনি ১৯৪৬ সালে বি.এ ডিগ্রি অর্জন করেন। ১৯৫১ সালে গণিতে ডক্টরেট ডিগ্রি অর্জন করেন। ১৯৫৪ সালে কেম্ব্রিজ বিশ্ববিদ্যালয় এর গণিত অনুষদে প্রভাষক হিসেবে যোগদান করেন। ১৯৫৮ সালে ন্যাশনাল ফিজিক্যাল ল্যাবরেটরিতে যোগদান করেন। ১৯৬৪ সালে কার্নেগী মেলন ইউনিভার্সিটি-তে যোগদান করেন। ১৯৬১ সালে তিনি রয়েল সোসাইটির সদস্য হন। ২০০৩ সালে অর্ডার অব দ্য ব্রিটিশ এম্পায়ার-এ ভূষিত করা হয়। লিভার ক্যান্সারে আক্রান্ত হয়ে পোপল ২০০৪ সালে শিকাগোতে মৃত্যুবরণ করেন। ১৯৪৫ থেকে ১৯৪৭ সাল পর্যন্ত তিনি ব্রিস্টল এরোপ্লেন কোম্পানিতে কর্মরত ছিলেন। http://www.nobelprize.org/nobel_prizes/chemistry/laureates/1998/pople.html
অ্যালান পারলিস

অ্যালান পারলিস (১লা এপ্রিল, ১৯২২ - ৭ই ফেব্রুয়ারি, ১৯৯০) একজন আমেরিকান কম্পিউটার বিজ্ঞানী। তিনি ১৯৬৬ সালে প্রথম টুরিং পুরস্কার লাভ করেন। অ্যালান পারলিস ১৯৪৩ সালে কার্নেগী মেলন ইউনিভার্সিটি থেকে রসায়নে ব্যাচেলর ডিগ্রি অর্জন করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে গণিতে ১৯৪৯ সালে মাস্টার্স ও ১৯৫১ সালে পিএইচডি ডিগ্রি অর্জন করেন। ১৯৫২ সালে তিনি (Purdue University) তে যোগদান করেন। ১৯৫৬ সালে কার্নেগী মেলন ইউনিভার্সিটিতে যোগদান করেন। সেখানে তিনি গণিত বিভাগের সভাপতি ছিলেন এবং কম্পিউটার বিজ্ঞান বিভাগের প্রথম সভাপতি ছিলেন। ১৯৬২ সালে তিনি অ্যাসোসিয়েশন ফর কম্পিউটিং মেশিনারির প্রেসিডেন্ট নির্বাচিত হন। ১৯৭১ সালে তিনি ইয়েল বিশ্ববিদ্যালয় এ কম্পিউটার বিজ্ঞান বিভাগে যোগ দেন এবং সভাপতি হন। ১৯৬৬ সালে অগ্রসর প্রোগ্রামিং কৌশলাদি এবং কম্পাইলার তৈরির ক্ষেত্রে প্রভাবের জন্য তাকে টুরিং পুরস্কার প্রদান করা হয়। http://archive.prothom-alo.com/detail/news/200010[স্থায়ীভাবে অকার্যকর সংযোগ]
ঐচ্ছিক পেশী

ঐচ্ছিক পেশী বা কঙ্কাল পেশী (ইংরেজি: Skeletal striated muscle) যে পেশী অনুপ্রস্থে রেখাযুক্ত ও ব্যক্তির ইছামত নিয়ন্ত্রিত হয়,এবং যা দেহের কঙ্কালের উপর থাকে তাকে ঐচ্ছিক পেশী বা কঙ্কাল পেশী বা সরেখ পেশী বলে। প্রতিদিন এক থেকে দুই শতাংশের মধ্যে পেশী ভেঙে পুনর্নির্মাণ হয়। নিষ্ক্রিয়তা, অপুষ্টি, রোগ এবং জরাগ্রস্ততাজনিত ভাঙ্গন পেশী সংশ্লেষ বা সারকোপেনিয়ার দিকে ঝুঁকি বাড়িয়ে তোলে । [উচ্চমাধ্যমিক জীববিজ্ঞান বই (বর্দ্ধন,সেন,ভক্ত রচিত) ক্যালকাটা বুক হাউস কর্তৃক প্রকাশিত।] "স্পাইনাল মাসকপলার অ্যাট্রোফি"।  Skeletal Muscles
নূরুল হক ভূঁইয়া

নূরুল হক ভূঁইয়া ছিলেন একজন বাঙালি রসায়নের অধ্যাপক এবং রাজনীতিবিদ। তিনি তমদ্দুন মজলিসের একজন প্রথম সারির নেতা ছিলেন এবং বাংলা ভাষা আন্দোলনের সময় গঠিত রাষ্ট্রভাষা সংগ্রাম পরিষদের প্রথম সমন্বয়কারী ছিলেন। নূরুল হক ভূঁইয়া নারায়ণগঞ্জ জেলার সোনারগাঁ উপজেলার নোয়াগাঁও ইউনিয়নের ব্রহ্মপুত্র নদের কুলঘেষা গোবিন্দপুর গ্রামে ১৯১৯ সালের ৫ মে জন্মগ্রহণ করেন। তার পিতার নাম শাহাব উদ্দিন ভূঁইয়া। নূরুল হক ভূঁইয়া গোবিন্দপুর সরকারি প্রাথমিক বিদ্যালয় থেকে প্রাথমিক শিক্ষা সমাপ্ত করে ঢাকায় চলে আসেন। ১৯৪৪ সালে ঢাকা বিশ্ববিদ্যালয়ের রসায়ন বিভাগ থেকে বিএসসি (অনার্স) এবং ১৯৪৫ সালে এমএসসি ডিগ্রি অর্জন করেন। তিনি তমদ্দুন মজলিসের একজন প্রবীণ নেতা এবং ভাষা আন্দোলনের সময় গঠিত রাষ্ট্রভাষা সংগ্রাম পরিষদের প্রথম আহ্বায়ক ছিলেন। তিনি ঢাকা বিশ্ববিদ্যালয়ের স্যার এ এফ রহমান হলের প্রতিষ্ঠাতা প্রভোস্ট ছিলেন। তিনি ১৯৪৭ সালের অক্টোবর থেকে ১৯৪৮ সালের ফেব্রুয়ারি পর্যন্ত ভাষা আন্দোলনের প্রথম আহ্বায়ক ছিলেন। ১৯৪৬ সালে তিনি ঢাকা বিশ্ববিদ্যালয় ফলিত রসায়ন বিভাগে প্রভাষক হিসাবে যোগ দেন। ১৯৭২ সালে ফলিত রসায়ন বিভাগ সৃষ্টি করা হলে তিনি সেই বিভাগে যোগ দেন। ১৯৮৩ সালে তিনি অধ্যাপক হিসাবে অবসর গ্রহন করেন। তবে ১৯৯৩ সাল পর্যন্ত তিনি সংখ্যাতিরিক্ত অধ্যাপক হিসেবে কর্মরত ছিলেন। পাটের অগ্নিরোধক মিশ্রন এবং দ্রুত গতিবেগ সম্পন্ন বিমান ও অন্যান্য ইঞ্জিনের প্রয়োগযোগ্য ‘সলিড লুব্রিকেন্ট’ জাতীয় প্রযুক্তি উদ্ভাবন করে তিনি আন্তর্জাতিক স্বীকৃৃতি লাভ করেন। তার স্ত্রীর নাম ফাতেমা খাতুন। তিন পুত্র চার কন্যার জনক। নূরুল ইসলাম ১৯৯৮ সালের ২রা এপ্রিল বঙ্গবন্ধু মেডিকেল হাসপাতালে চিকিৎধীন অবস্থায় মৃত্যুবরণ করেন। বশীর আল-হেলাল (২০০৩)। ভাষা আন্দোলনের ইতিহাস। ঢাকা: আগামী প্রকাশনী। পৃষ্ঠা ২২২। আইএসবিএন 984-401-523-5।  "সোনারগাঁয়ে ভাষা সংগ্রামী নূরুল হকের নামে সড়ক দাবি"। সমকাল। ৫ মার্চ ২০২২ তারিখে মূল থেকে আর্কাইভ করা। সংগ্রহের তারিখ ৫ মার্চ ২০২২।
কল্লোল যুগ

কল্লোল যুগ বলতে বাঙলা সাহিত্যের একটি ক্রান্তি লগ্নকে বোঝায় যখন বাঙলা কবিতা ও কথাসাহিত্যে আধুনিকতার বীজ অঙ্কুরিত হয়েছিল। কল্লোল নামীয় একটি সাময়িক পত্রের মাধ্যমে একদল তরুণ কবি-সাহিত্যিকের হাতে পাশ্চাত্য আধুনিকতার পত্তন হয়। অচিরেই অন্যান্য সাময়িক ও সাহিত্য পত্রেও এই আধুনিকতার অগ্নিস্পর্শ লাগে। প্রথম বিশ্বযুদ্ধোত্তর কালে ১৯৩০-এর দশক কল্লোল যুগের সমার্থক। কবি বুদ্ধদেব বসু এই নবযুগের অন্যতম কাণ্ডারী। যে সময়ে কল্লোলের আবির্ভাব তখন বাঙলা সাহিত্যের দিগন্ত সর্বকোণে কবি রবীন্দ্রনাথের প্রভাবে প্রোজ্জ্বল। কল্লোল যুগের নাবিকদের মূল লক্ষ্য ছিল রবীন্দ্র বৃত্তের বাইরে সাহিত্যের একটি মৃত্তিকাসংলগ্ন জগৎ সৃষ্টি করা। কল্লোল যুগের একটি প্রধান বৈশিষ্ট ছিল রবীন্দ্র বিরোধিতা। ১৯২৩ সালে প্রবর্তিত কল্লোল পত্রিকার কর্ণধার ছিলেন দীনেশরঞ্জন দাশ ও গোকুলচন্দ্র নাগ। কল্লোল পত্রিকার আবহে দ্রুত অনুপ্রাণিত হয় প্রগতি, উত্তরা, কালিকলম, পূর্বাশা ইত্যাদি পত্রপত্রিকা। অন্যদিকে আধুনিকতার নামে যথেচ্ছাচারিতা ও অশ্লীলতার প্রশ্রয় দেয়া হচ্ছে এই রকম অভিযোগ এনে শনিবারের চিঠি পত্রিকাটি ভিন্ন বলয় গড়ে তোলে মোহিতলাল মজুমদার, সজনীকান্ত দাস, নীরদ চৌধুরী প্রমুখের সক্রিয় ভূমিকায়। কবিতার ক্ষেত্রে যাদের নাম কল্লোল যুগের শ্রেষ্ঠ নায়ক বিবেচনায় প্রচারিত তারা হলেন কবি সুধীন্দ্রনাথ দত্ত, বুদ্ধদেব বসু, অমিয় চক্রবর্তী, জীবনানন্দ দাশ, বিষ্ণু দে। এই পাঁচজন বিশিষ্ট কবিকে একসাথে বলা হয় বাংলা সাহিত্যের পঞ্চপাণ্ডব। এ পঞ্চপাণ্ডবই ছিলেন মূলত কল্লোল যুগের কাণ্ডারি। তবে কাজী নজরুল ইসলাম, প্রেমেন্দ্র মিত্র, অচিন্ত্যকুমার সেনগুপ্ত, সঞ্জয় ভট্টাচর্য, অবনীনাথ রায় প্রমুখ অনেকেরই ভূমিকা কোন অংশে খাটো করে দেখবার উপায় নেই। অচ্যিন্তকুমার সেন রচিত কল্লোল যুগ এ বিষয়ে একটি প্রামাণ্য গ্রন্থ। "কল্লোল যুগ – BENGAL BARTA | বেঙ্গল বার্তা" (ইংরেজি ভাষায়)। ২০২১-০১-১৬ তারিখে মূল থেকে আর্কাইভ করা। সংগ্রহের তারিখ ২০২১-০২-২৭।  Bose, Buddhadeva (১৯৮৮)। Buddhadeba Basura racanāsaṃgraha। Granthālaẏa।
বেলাল চৌধুরী

বেলাল চৌধুরী (জন্ম : ১২ নভেম্বর, ১৯৩৮, মৃত্যু: ২৪ এপ্রিল, ২০১৮) বিংশ শতাব্দীর দ্বিতীয়ার্ধে আবির্ভূত একজন আধুনিক বাঙালি কবি যাকে ষাট দশকের সঙ্গে চিহ্নিত করা হয়। তিনি সাংবাদিক, প্রাবন্ধিক, অনুবাদক এবং সম্পাদক হিসাবেও খ্যাতিমান। কাজের স্বীকৃতি হিসেবে তিনি ২০১৪ সালে পেয়েছেন একুশে পদক। এবং ১৯৮৪ সালে কবিতায় বাংলা একাডেমি সাহিত্য অর্জন করেন। তার জন্ম ১৯৩৮ সালের ১২ই নভেম্বর বাংলাদেশের ফেনী জেলার ফেনী সদর উপজেলার অন্তর্গত শর্শদি গ্রামে। তার পিতা রফিকউদ্দিন আহমাদ চৌধুরী ও মা মুনীর আখতার খাতুন চৌধুরানী। তিনি দীর্ঘকাল ঢাকাস্থ ভারতীয় দূতাবাস কর্তৃক প্রকাশিত ভারত বিচিত্রা পত্রিকাটির সম্পাদকের দায়িত্ব পালন করেছেন। বত্রিশ নম্বর মৃত্যুর কড়ানাড়া আমার কলকাতা নিরুদ্দেশ হাওয়ায় হাওয়ায় জীবনের আশ্চর্য ফাল্গুন যাওয়ার আগে আরেক চুমুক সেলাই করা ছায়া যে ধ্বনি চৈত্রে, শিমুলে একুশে পদক, (২০১৪) বাংলা একাডেমি সাহিত্য (১৯৮৪) ২০১৭ সালের আগস্টে কিডনিজনিত সমস্যার কারণে বেলাল চৌধুরী হাসপাতালে ভর্তি হন। তারপর থেকেই শারীরিক অবস্থা খুব খারাপ হতে থাকে। ২০১৮ সালের এপ্রিল মাসে তাকে লাইফ সাপোর্টে নেওয়া হয়েছিল এবং ২৪ এপ্রিল বেলা ১২টায় ঢাকার আনোয়ার খান মডার্ন হাসপাতালে মারা যান তিনি। উনাকে তার গ্রামের বাড়ি ফেনীর জেলার অন্তর্গত শশর্দি গ্রামে ছায়া সুনিবিড় এক দিঘির পাড়ে উনার অন্যান্য আপনজন দের পাশে দাফন করা হয়। "এবার একুশে পদক পাচ্ছেন ১৫ জন"। প্রথম আলো। ১১ ফেব্রুয়ারি ২০১৪। সংগ্রহের তারিখ ৮ মে ২০১৮।  "কবি বেলাল চৌধুরী আর নেই"। দৈনিক ইত্তেফাক। ২৪ এপ্রিল ২০১৮। ২৯ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ৮ মে ২০১৮।  "কবি বেলাল চৌধুরী আর নেই | banglatribune.com"। Bangla Tribune। ২০১৮-০৪-২৪ তারিখে মূল থেকে আর্কাইভ করা। সংগ্রহের তারিখ ২০১৮-০৪-২৪।  তেপান্তরের বয়সে দীপান্তর[স্থায়ীভাবে অকার্যকর সংযোগ] নিরুদ্দেশ হাওয়ায় হাওয়ায়, কবি বেলাল চৌধুরী ছিলেন সাদা মনের মানুষ, একনজরে বাংলাদেশ প্রতিদিন, ২৭ এপ্রিল ২০১৮, পৃষ্ঠা ৫।
শনিবারের চিঠি

শনিবারের চিঠি বাংলাভাষার অন্যতম বিখ্যাত সাহিত্য-সাময়িকী, যা বিংশ শতকের প্রথমার্ধে ১৯২৪ খ্রিষ্টাব্দে প্রবর্তিত হয়েছিল। এটি ছিল একটি সাপ্তাহিক কাগজ এবং এর মূল স্বত্বাধিকারী ছিলেন অশোক চট্টোপাধ্যায় যোগানন্দ দাস এর প্রতিষ্ঠাতা সম্পাদক। তবে আদ্যোপান্ত শনিবারের চিঠি'র প্রাণপুরুষ ছিলেন কবি-সাহিত্যিক সজনীকান্ত দাস। শনিবারের চিঠি দু‌ই পর্যায়ে প্রকাশিত হয়েছিল। এর প্রথম প্রকাশ ১০ই শ্রাবণ ১৩৩১ তথা ১৯২৪ খ্রিস্টাব্দের ২৬শে জুলাই। প্রতিষ্ঠালগ্নে সম্পাদক ছিলেন যোগানন্দ দাস। তবে ভাদ্র ১৩৩১/ ফাল্গুন ১৩৩১ সংখ্যা (সাপ্তাহিক একাদশ সংখ্যা) থেকে সজনীকান্ত দাস সম্পাদকের দায়িত্ব পালন করেছেন। এতে যারা লিখেছেন তাদের মধ্যে অন্যতম মোহিতলাল মজুমদার, হেমন্তকুমার চট্টোপাধ্যায়, নীরদচন্দ্র চৌধুরী পরিমল গোস্বামী প্রমুখ। এঁদের ভাষা ছিল ব্যঙ্গময়; সমালোচনার লক্ষ্য ছিল পিত্ত জ্বালিয়ে দেয়া। এই সাপ্তাহিক সাহিত্যপত্রটি ১৯৩০-৪০-এর দশকে কলকাতা কেন্দ্রিক বাঙলা সাহিত্যের জগতে বিশেষ সাড়া জাগিয়েছিল। আধুনিক বাংলা সাহিত্যের পথিকৃৎ কল্লোল, প্রগতি, কালি-কলম, পরিচয়, পূর্বাশা, কবিতা, চতুরঙ্গ প্রভৃতি পত্রিকাসমূহের সঙ্গে শনিবারের চিঠি’র নাম জড়িত অবিচ্ছেদ্যভাবে। রবীন্দ্রনাথ-প্রমথ চৌধুরী-শরৎচন্দ্র থেকে আধুনিক বাংলা সাহিত্যের শ্রেষ্ঠ লেখকদের সংখ্যায় সংখ্যায় তুলোধোনা করে পত্রিকাটি সকলের মনোযোগের কেন্দ্রবিন্দুতে চলে গিয়েছিল। এর সঙ্গে কল্লোল গোষ্ঠীর দ্বন্দ্ব ছিল আক্রমণাত্মক ; পাশ্চাত্য আধুনিকতার স্পর্শে উদ্বেলিত কল্লোল যুগের চার পাশ ঘিরে ছিল শনি'র চক্র। তবে শনিবারের চিঠি সে সময়কার সাহিত্যচেতনাকে বিশেষভাবে অনুপ্রাণিত করেছিল। শনিবারের চিঠি'র অন্যতম প্রধান আকর্ষণ ছিল এর "সংবাদ সাহিত্য"। এই অংশে সমসাময়িক কালে প্রকাশিত কবিতা, উপন্যাস, ছোটগল্প, প্রবন্ধ ইত্যাদি সম্পর্কে খবরাদি প্রকাশ করা হতো। ভাষা ছিল রম্য, কার্যত ব্যঙ্গার্থক। কবি জীবনানন্দ দাশ যখন ছিলেন স্বল্পালোচিত তখন শনিবারের চিঠিতে তার অন্তত ৩৩টি কবিতা নিয়ে আলোচনা করা হয়েছিল। এ কথা ভাবা অন্যায্য হবে যে, ব্যঙ্গবিদ্রূপেই শনিবারের চিঠি নিঃশেষিত হয়ে গিয়েছিল। শনিবারের চিঠি’তে তৎকালীন প্রধান লেখদের রচনা বিপুল পরিমাণে প্রকাশিত হয়েছে। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৫০, আইএসবিএন ৯৭৮-৮১-৭৯৫৫-১৩৫-৬ রবীন্দ্রনাথ ঠাকুর। চিঠিপত্র (দ্বাদশ খণ্ড)। বিশ্বভারতী গ্রন্থন বিভাগ। পৃষ্ঠা ৫২২।  "সজনীকান্ত ও জীবনানন্দ", ফয়জুল লতিফ চৌধুরী, বইমেলা ২০০০, সময় প্রকাশন ঢাকা। বাংলাপিডিয়ায় শনিবারের চিঠি
উইলিয়াম হিউলেট

উইলিয়াম (বিল) রেডিংটন হিউলেট (মে ২০, ১৯১৩ - জানুয়ারি ১২, ২০০১) একজন প্রকৌশলী এবং হিউলেট প্যাকার্ড কোম্পানির সহ-প্রতিষ্ঠাতা। হিউলেট ১৯৩৪ সালে স্ট্যানফোর্ড বিশ্ববিদ্যালয় থেকে ব্যাচেলর অব আর্টস ডিগ্রি অর্জন করেন। ১৯৩৬ সালে ম্যাসাচুসেট্‌স ইনস্টিটিউট অফ টেকনোলজি থেকে তড়িৎ প্রকৌশলে মাস্টার অব সায়েন্স ডিগ্রি অর্জন করেন। ১৯৩৯ সালে স্ট্যানফোর্ড বিশ্ববিদ্যালয় থেকে তড়িৎ প্রকৌশলীর ডিগ্রি অর্জন করেন। "সংরক্ষণাগারভুক্ত অনুলিপি"। ১৮ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০১২।  The Heinz Awards, William R. Hewlett and David Packard profile